**Кристина Лишчевиќ** (родена на 20 октомври 1989 г. во Сомбор) е српска ракометарка која игра на позицијата среден бек за СЧМ Рамнику Валча и за српската репрезентација.

Кариера
-------

### Клупска кариера

Својата кариера Лишчевиќ ја започнала во својот роден град Сомбор, каде играла за екипата на ЖРК Сомбор пред да прејде во Црвена Ѕвезда во 2009 година.

Своето прво искуство во странство го имала во 2010 година, кога потпишала за Металург од Скопје. За Металург играла до јануари 2012 и ја освоила титулата во македонското првенство и Купот на Македонија, постигнувајќи притоа 200 гола, со кој била втор стрелец во лигата. Со одличните игри за клубот од Автокоманда, заработила трансфер во францускиот Мец.

За екипата на Мец, Лишчевиќ одиграла три и пол сезони во кој освоила две титули во француското првенство, два Купа на Франција и еден Лига куп. Со францускиот клуб исто така дебитирала во Лигата на шампионите во сезоната 2011-2012, играјќи 6 натпревари од главната фаза на кој постигнала 31 гол. Во 2012 година била избрана од страна на ЕХФ за најдобра млада ракометарка во Лигата на шампионите. Во 2013 година била избрана за најдобар среден бек во француското првенство.

Во 2015 година, Лишчевиќ се преселила во унгарскиот Вац. Во летото 2016 година, Лишчевиќ била пред потпис со друга унгарска екипа Шиофок, но сепак таа подоцна се приклучила на руските екипи прво Астраханочка, а потоа Кубан Краснодар. Во јануари 2017 година, таа се вратила во унгарското првенство и потпишала за екипата на Кишварда.

Во сезоната 2017-2018, Лишчевиќ потпишала договор со данскиот прволигаш Тим Есбјерг. Со Есбјерг го освоила данското првенство во сезоната 2018-2019 и Купот на Данска во 2017.

Во летото 2019, Лишчевиќ потпишала за романскиот шампион СЧМ Рамнику Валча. По пет години пауза таа повторно заиграла во натпреварите од Лигата на шампионите.

### Репрезентативна кариера

Лишчевиќ е дел од српската репрезентација. Меѓу најзначајните репрезентативни успеси и се четвртото место на Европското првенство во 2012 година и го освоила сребрениот медал на Светското првенство во 2013 година на домашен терен.

Титули и награди
----------------

|  |  |
| --- | --- |
| Клупски
Македонија Металург
* **Македонско првенство** : 1

2010-2011
* **Куп на Македонија** : 1

2011
Франција Мец
* **Француско првенство** : 2

2012-2013, 2013-2014
* **Куп на Франција** : 2

2013, 2015
* **Лига куп на Франција** : 1

2014
Данска Тим Есбјерг
* **Данско првенство** : 2

2018-2019
* **Куп на Франција** : 1

2017
Репрезентативни
* **Светско првенство**:
	+ Сребрен медал *Сребрен медал*: 2013

 | Поединечни
* Најдобра млада ракометарка во Лигата на шампионите: 2012
* Најдобар среден бек на француското првенство: 2013

 |

Наводи
------

1. 1 2 3 4  „Kristina Liščevic - Biografija". Архивирано од изворникот на 2020-08-03. Посетено на 27 декември 2019.
2. ↑  Дејан Михајловски (20 октомври 2019). „Среќен роденден Кристина!". 24rakomet.mk. Архивирано од изворникот на 2019-12-11. Посетено на 27 декември 2019.
3. ↑  „2014 European Championship Roster" (PDF). EHF. Посетено на 7 December 2014.
4. ↑  Поранешна ракометарка на Металург од јуни слободен агент Архивирано на 14 февруари 2019 г. автор: Стефан Кузмановски, 24rakomet.mk. конс. 9 февруари 2019
5. ↑  „Somborka Kristina Liščević, jedna od najpopularnijih evropskih rukometašica, danas u najjačoj ligi kontinenta, Danskoj: Živim svoj san!". Novi radio Sombor. 28 февруари 2018. Архивирано од изворникот на 2019-06-09. Посетено на 27 декември 2019.
6. ↑  handnews.fr: *Liscevic signe en Hongrie*
7. ↑  „handball.hu: *Kristina Liščević is Siófokon*". Архивирано од изворникот на 2019-12-27. Посетено на 2019-12-27.
8. ↑  handnews.fr: *Liscevic s'engage avec Astrakhanochka*
9. ↑  Поранешна ракометарка на Металург го засили противникот на Вардар[*мртва врска*] gol.mk. конс. јуни 2015
10. ↑  ehfcl.com: *Debutants hope for main round, despite departure of twelve top stars*
11. ↑  „handball.hu: *Liščević újra Magyarországon*". Архивирано од изворникот на 2019-05-31. Посетено на 2019-12-27.
12. ↑  handball-world.com: *Esbjerg mit zwei weiteren Neuzugängen*

Надворешни врски
----------------

* Официјално мрежно место
* Профил на eurohandball Архивирано на 9 ноември 2014 г.